**KOKKUVÕTE**

Ma elan väikeses linnas -Haapsalus, kus ei ole väga palju keskkonnaprobleeme. Samas ju linnakeskkond muutub pidevalt - arengu käigus ehitatakse üha rohkem, muutub transpordivõrk. Seoses sellega on üheks keskkonna probleemiks minu arvates suurenev müra.

Müraliike on erinevaid. Näiteks on olemas tööstusmüra, vaba aja müra, kontorimüra. Selles uurimistöös uurisin ma lähemalt, mis on müra ning kas ja kui suur on see probleem minu kodukohas. Tutvusin erialaste väljaannetega, töötasin veebimaterjalidega ning loendasin ajavahemikul 19.01-12.04.2010 eri liiki sõidukeid, mis möödusid minu majast, Kalda tänavalt, mis ühendab tagalinna eeslinnaga.

Haapsalu linna läbivad Ääsmäe – Haapsalu – Rohuküla maantee ja Haapsalu – Laiküla maantee. See tähendab, et liiklus toimub mööda linna läbivaid maanteid, mis suurendab liiklusintensiivsust kesklinnas. Seega on ka müratase suurem.

Müra on häiriv ning terviskahjustav keskkonna probleem.

Inimene tajub heli sagedusvahemikus 20-20 000Hz. Müra tugevust mõõdetakse detsibellides(dB) A-skaalal.

Üks peamisi keskkonna müraallikaid ongi liiklusmüra. Liiklusmüra tekitavad õhu-, raudtee- ja maanteeliiklus. Samas on liiklusmüra üks kõige keerulisemalt ohjeldatav müraallikas. Selle vähendamiseks on võimalik ehitada mürasein, mis summutab müra, aga kõige lihtsam oleks suurendada vahemaad vastava objekti ja müraallika vahel.

Müra kahjulikust ei pruugi koheselt tunnetada, kuid see tekitab tervisekahjustusi. Näidetena võiks välja tuua närvilisuse ja stressi.

Kaarti, mille abil antakse üldhinnang teatud piirkonna müraallikate poolt tekitatud müratasemete kohta, nimetatakse mürakaardiks. Kaardistamine toimub müraindikaatorite abil. Müra kaardistamine on vajalik, et teha tulevikuprognoose ja võrrelda erinevaid müraallikaid.

Tunnen, et andsin oma loendustega tegeledes pisikese panuse linna tulevikule. Edaspidi tahan tegeleda müramõõtmistega linna erinevates piirkondades.

Nüüd, kui ma olen teinud loendusi ja liiklusmüra lähemalt uurinud tundub, et võrreldes suurlinnadega ei olegi see probleem Haapsalus nii suur. On mürarikkamaid ja vaiksemaid piirkondi, kuid üldiselt on Haapsalu siiski pigem vaikne ja olukord kesklinnas paraneks kindlasti, kui edaspidi saaks valmis planeeritud ringtee ümber linna. Kuid sellises väikses linnas võiks vahel autode asemel kasutada jalgrattaid või käia jala, sest selline eluviis on kasulikum, tervislikum ja ei häiri kedagi.

Uurimistöö „Müra meie ümber. Liiklusmüra“

Autor Maili Jaaska (mailijaaska@hot.ee; 59007448)

Haapsalu Wiedemanni Gümnaasium

9.a klass

Juhendaja Imbi Raudkivi (imps66@gmail.com; 5274334)